Ҳақиқати Суғд

«Ҳақиқати Суғд»  () — рӯзномаи ҷамъиятиву сиёсии Мақомоти иҷроияи ҳокимияти давлатии вилояти Суғд, ки ба забони тоҷикӣ нашр мешавад. Сармуҳаррир – Аминҷон Абдуғаффорӣ Шарифзода. 

 Муҳтаво 
Мавзӯъҳои рӯзнома – шарҳу тавзеҳи воқеаҳо дар Тоҷикистон ва вилояти Суғд, таҳлил ва шарҳи масъалаҳои сиёсӣ ва иқтисодӣ, иҷтимоӣ-ҳуқуқӣ ва ҳаёти иҷтимои ва фарҳангии вилояти Суғд мебошад. Рӯзнома дар шаҳри Хуҷанди вилояти Суғд нашр мешавад.

 Таърихи рӯзнома  
Шумораи нахустини рӯзнома бо номи «Роҳи колхозчӣ» 25 марти соли 1930 дар шаҳри Ленинобод нашр шудааст. Шумораи аввал ба хати арабиасос нашр гардид, ки дар ҳаёти меҳнаткашон нақши муассир дошт. Муҳаррири аввалин Муҳаммадҷон Ҳасанов буд. Аз шумораи 61 (7 ноябри соли 1930) "Пролетари Хуҷанд" ном гирифт, ки органи Комитети партиявии шаҳри Хуҷанд, Совети депутатҳои шаҳр ва Бюрои иттифоқи касаба буд. Баъдтар бо номҳои «Пролетари Хуҷанд», «Болшевики Хуҷанд», «Бо роҳи Ленин», «Стахановчӣ»  ва «Ҳақиқати Ленинобод» ба дасти хонандагон мерасид.

Дар саргаҳи таъсис ва рушду такомули рӯзнома як зумра фарзандони бузург, рӯзноманигорон, адибон ва олимони машҳур, аз ҷумлаи академикҳо Зариф Раҷабов, Бобоҷон Ғафуров, Мирзо Турсунзода, Раҳим Ҷалил, Ҳоҷӣ Содиқ,  Муҳиддин Аминзода, Аминҷон Шукӯҳӣ ва дигарон меистанд, ки беҳтарин анъанаҳои муҳити эҷодии рӯзномаи вилоятӣ, ки то ҳол идома меёбанд, бо номи ин бузургмардон марбут аст.  

Рӯзномаи «Бо роҳи Ленинӣ» 3 августи соли 1933 баробари рӯзномаи «Пролетари Хуҷанд» таъсис ёфт. 17 январи соли 1935  зарурати муттаҳид кардани «Пролетари Хуҷанд» ва «Бо роҳи ленинӣ» ба миён омад, ки дар асоси қарори Кумитаи ҳизбии шаҳри Хуҷанд сурат гирифт.  
Соли 1940 баъди ташкил ёфтани вилояти Ленинобод ба газета номи "Стахановчӣ" ниҳода шуд.  
Рӯзномаи вилоятии "Стахановчӣ" аз 1 январи соли 1948 "Ҳақиқати Ленинобод" ва аз соли 2001 «Ҳақиқати Суғд» ном гирифт.  
Дар маҷмӯъ, рӯзномаи “Ҳақиқати Суғд”  дар пешрафти публитсистикаи тоҷик нақши назаррас гузоштааст. 
 Гиромидошт  
Бахшида ба  110 – солагии аввалин рӯзномаи тоҷикии «Бухорои Шариф» ва Рӯзи матбуоти тоҷик дар Кохи матбуот маҳфили гиромидошти рӯзноманигори соҳибқалам, публитсист, ходими адабӣ, сармуҳаррири вақти рӯзномаи «Ҳақиқати Ленинобод»,  Корманди шоистаи ҶШС Тоҷикистон, дорандаи ордени «Байрақи сурхи меҳнат» шодравон Усмонҷон Тоҷибоев таҳти унвони «Соҳибфазилат буду инсоншинос» баргузор гардид. Ҳамзамон, бахшида ба 95 солагии таъсиси рӯзнома китоби ҷашнии "Шукӯҳӣ сухан" ба табъ расонида шуда, ки аз меҳрномаҳо ва табрикномаҳо иборат мебошад.
 Муҳаррирон 
Муҳаммадҷон Ҳасанов, Абдуҳамид Паҳлавонзода, Тоҷӣ Усмон, Юлчи Бобоев, Ҳоҷӣ Содиқ, Набиҷон Абдуллоев, Ғаффорхӯҷа Яҳёхӯҷаев, Усмонҷон Тоҷибоев, Ғуфронҷон Рустамов, Файзуллохӯҷа Атохӯҷаев, Мазбутҷон Воҳидов, Додоҷон Раҷабӣ, Маҳмудҷон Иброҳимов, Саодат Каримова, Карим Шариф, Мухтор Абдуллоев, Аминҷон Шарифзода. 
 Пайвандҳо 
 Сайти расмӣ 
 Согдийская правда 
 Газете «Хакикати Сугд» - 85 лет // Согдийская правда 
 Эзоҳ 

Гурӯҳ:Рӯзномаҳо
Гурӯҳ:Вилояти Суғд